nb en en da da en da da da da da da da da da da da da da da da da da da da da da da da da nl fr da en en
Hvad betyder det frie valg for kommunerne?
Folketinget vedtog den 24. maj 2018 ændringer af sundhedslovens §140, som specificerer, at man som borger skal have mulighed for frit valg af genoptræning, hvis ens kommune ikke kan tilbyde opstart af genoptræning senest syv dage efter, man er blevet udskrevet fra hospitalet.
Det frie valg gælder for de typer af genoptræning, som kommunerne tilbyder, dvs. den almene genoptræning (basalt og avanceret niveau) samt rehabilitering på specialiseret niveau. Den specialiserede genoptræning er ikke omfattet af det frie valg under sundhedslovens §140, da den varetages af regionerne.
I øjeblikket er det frie valg udelukkende muligt for almen genoptræning. Det foregår på sitet www.mingenoptræning.dk.
Vi afventer pt hvordan rehabilitering på specialiseret niveau skal håndteres, og vi er i dialog med KL og sundhedsministeriet herom.
For at sikre en ordning, som bedst muligt matcher den kommunale praksis, har vi nedsat en kommunal arbejdsgruppe og en kommunal følgegruppe, som bistår os i udviklingen af fritvalgsordningen.
Se hvilke kommuner, der deltager i udviklingsarbejdet
Læs mere om arbejdet med at udvikle fritvalgsordningen
På det basale niveau er der typisk tale om enkle og afgrænsede funktionsnedsættelser, ligesom der sjældent har været komplikationer i behandlingsforløbet på sygehuset. Basal genoptræning varetages af autoriseret sundhedspersonale med generelle kompetencer inden for deres område.
På det avancerede niveau er der typisk tale om omfattende funktionsnedsættelser, som kan have stor betydning for flere aspekter af borgerens liv. Genoptræningen varetages af autoriseret sundhedspersonale med særlige kompetencer inden for deres fagområde. Nogle gange er der også behov for, at genoptræningen koordineres med supplerende forløb, for at borgeren opnår det bedst mulige resultat.
Rehabilitering på specialiseret niveau
Rehabilitering på specialiseret niveau omhandler komplicerede og omfattende funktionsevnenedsættelser, som oftest også er mentale og meget indgribende i borgerens liv. Rehabilitering på specialiseret niveau varetages af autoriserede fagpersoner med specialiserede kompetencer, ligesom forløbene stiller særlige krav til sammenhæng, timing og organisering.
Hvordan fungerer det frie valg i praksis?
Vi samler løbende al information om det frie valg på sitet www.mingenoptræning.dk. Det er her, at borgerne i praksis gørt www.mingenoptræning.dk. brug af deres frie valg og vælge den leverandør, de ønsker. Det er også her, at I som kommune finder relevant information om forløbspakker, priser, vejledning ift. jeres information til borgerne.
Lovgrundlaget for det frie valg
Find mere information i sundhedslovens §140
Læs Bekendtgørelse om aftale om frit valg af genoptræning